จับหลัก จับหลัก ทอดมันย่างที่เราชอบมาตั้งแต่เด็กๆ สำหรับเราจัดเป็นของหากินค่อนข้างยาก ยิ่งถ้าอร่อยๆ ด้วยแล้วก็ต้องที่นี่ค่ะ ร้านจะอยู่ในตลาดศาลเจ้า ถ้ามารถตุ๊กๆบอกว่าตลาดศาลเจ้าได้เลย (ราคาตุ๊กๆ ให้ถามให้แน่ๆ ก่อนค่ะ ระวังถูกโกง ขึ้นกับระยะทาง) ถ้าจอดรถมาเองหาจอดตามข้างทางได้เลยแต่รถจะเยอะหน่อย หรือจะเข้าไปจอดรถในวัดก็มีคิดค่าจอด 10-20 บาท 

เมื่อมาถึงศาลเจ้าถ้าเดินเข้ามาจากด้านสหไทย ร้านจะอยู่ขวามือช่วงกลางๆ ตลาด จุดสังเกตคือที่ร้านจะมีคนมุงเยอะๆ คิวยาวจริงๆ อย่างเราสั่งไว้ ไปนั่งกินผัดไทย ทอดมัน ไข่หมึก แล้วกลับมาเอาก็ยังไม่ได้เลย ????

เรากินตั้งแต่ไม้ 2 บาท แต่เดี๋ยวนี้จะขายเป็นชุดๆ ละ 20 บาทมี 5 ไม้ ทอดมันจะเป็นทอดมันปลา เอามาทำเป็นก้อนๆ ตรงกลางด้ามไม้ไผ่แล้วย่างกับเตาถ่าน เวลากินจะได้กลิ่นหอมๆ ไหม้ๆ ของถ่าน ด้านในจะมีถั่วฝักยาวกับใบโหระพา กินไปก็ฟินไป ชอบมว้ากกกก~ ใครมาถึงสุราษฎร์ฯ ได้มีโอกาสมาเดินตลาดศาลเจ้าของกินเพียบ ร้านนี้แนะนำให้มาลองจ้า ????